《再和除字韵》
宋代·林希逸

洛下玄功须究意，人间杂念早消除。才情向老无多许，梦觉何消解一如。

失马塞翁云得马，数车柱史论无车。浮生宠辱浑閒事，胜负真如射㩉鱼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。